
N A R V A    L I N N A V A L I T S U S

KORRALDUS
	Narva
	....................... 2012.a. nr ...................


Maaüksusele aadressi määramine detailplaneeringu alusel
(Joala tänav T5)
1. Asjaolud ja menetluse käik

Narva Linnavolikogu 23.08.2012. a. otsusega nr 104 kehtestati Joala tn 21, Joala tn 23a, Joala tn 23b, Joala tn 23c ja Joala tn 23d maa-ala detailplaneering, mis näeb muu hulgas ette reformimata riigimaa jagamist ning uute kruntide (tootmismaa, sotsiaalmaa, liiklusmaa, elamumaa, ärimaa ja veemaa sihtotstarbega) moodustamist. Detailplaneeringu alal asub transpordimaa, millest moodustatakse maaüksus ligikaudse pindalaga 6 012 m2 (asendiplaan, lisa 1). Selle maaüksuse puhul on tegemist maaga, mille osas Narva Linnavalitsus viib läbi munitsipaalomandisse jätmise menetluse. Eelmainitud menetluse läbiviimiseks tuleb määrata maaüksusele aadress.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus
Määrata asendiplaanil (lisa 1) näidatud maaüksusele pindalaga ca 6 012 m2 aadress Narva linn, Joala tänav T5.
4. Rakendussätted

4.1 Korraldus jõustub teatavakstegemisest;
4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

